Сони Картер
Менли Ланијер Картер млађи (; Мејкон, 15. август 1947 — Брансвик, 5. април 1991), познатији као Сони Картер (), био је амерички астронаут, хемичар, лекар, морнарички и пробни пилот. У свемир је летео на Спејс-шатлу.

Биографија 
Пре него што је изабран за астронаута при НАСА 1984, Картер је имао каријеру лекара, најпре у цивилству у области интерне медицине, а од 1974. године и при Америчкој ратној морнарици. Убрзо се пребацио на дужност борбеног пилота успешно окончавши пилотску обуку, а потом је постао и пробни пилот, након окончања елитне школе за пробне пилоте у Пакс Риверу, Мериленд. Завршио је и елитни -{TOPGUN}- курс у Сан Дијегу, Калифорнија. 

Забележио је 3.000 часова лета и 160 слетања на носач авиона. У свемиру је провео пет дана, током мисије СТС-33. У тренутку смрти био је одређен да лети поново, на мисији СТС-42.

Средњу школу је завршио у родном месту 1965. године. Дипломирао је хемију на Универзитету Емори 1969. године, а 1973. је на истом универзитету стекао докторат из медицине. Картер је у младости био члан Младих извиђача САД и имао је највиши чин, -{Eagle Scout}-, а уз то је био и -{Senior Patrol Leader}-, што је највиша позиција коју млади извиђач може имати. Такође, док је био на студијама, бавио се и фудбалом. Играо је за тим Атланта Чифс.

Погинуо је 5. априла 1991. године у авионској несрећи. Имао је 43 године и чин капетана Ратне морнарице САД. Иза себе је оставио супругу и две кћери. Члан је неколико кућа славних и носилац бројних друштвених признања, цивилних и војних одликовања, од којих му је добар део додељен постхумно.

Галерија

Референце

Спољашње везе 

 Carter's official NASA biography
 Astronautix biography of Sonny Carter
 Spacefacts biography of Sonny Carter
 Carter at Spaceacts 
 Sonny Carter at Astronauts Memorial page
 Brunswick, GA Commuter Plane Crash Kills John Tower, Sonny Carter, and 21 others, Apr 1991 Article at GenDisasters.com. 
 
 

Рођени 1947.
Умрли 1991.
Амерички астронаути
Амерички пилоти
Амерички хемичари
Амерички лекари
Амерички фудбалери
Страдали у авионским несрећама